[{"text_idx": "#000002", "text": "Q Yachts Oy on asutatud 2015. aastal ja ettevo\u0303tte po\u0303hitegevus on elektriliste luksuskaatrite projekteerimine. Kaatrite tootearenduses osalevad kaks peamist koosto\u0308o\u0308partnerit: elektrilise jo\u0303uajami eest vastutav Oceanvolt Oy ja disainiga tegelev Navia Design Oy. Oceanvolt on asutatud 2004. aastal ja see annab Soomes to\u0308o\u0308d 16 inimesele. Navia Design Oy emaettevo\u0303ttes Aivan Oy on 35 to\u0308o\u0308tajat. Kaatri projekteerimisel on abiks SOLIDWORKSi tarkvara, mis toimib u\u0308htselt ja paindlikult ko\u0303igi koosto\u0308o\u0308partnerite juures."}, {"text_idx": "#000004", "text": "Ko\u0303ik sai alguse mootorist. Janne Kjellman asutas ettevo\u0303tte nimega Oceanvolt ja konstrueeris vaikse, ta\u0308ielikult elektrilise mootori. Ta tegutseb praegu Oceanvolti peaprojekteerijana. \u201eOceanvolti esmane la\u0308htekoht on keskkonnasa\u0308a\u0308stlikkus. Peale selle soovime pakkuda klientidele ko\u0303ikeho\u0303lmavat paadiso\u0303idukogemust, mis ta\u0308hendab, et so\u0303it oleks vo\u0303imalikult vaikne ning klientidel oleks vo\u0303imalus nautida vee peal liikumise ko\u0303iki mo\u0303nusid. Purjetajate so\u0303nul on jahiga so\u0303itmise puhul ko\u0303ige kurvem asi see, kui randumisel tuleb diiselmootor ka\u0308ima panna. Meie arendatud elektrimootorite puhul on tunne teine. Oceanvoltis olen po\u0303himo\u0303tteliselt ko\u0303ik ametikohad ise la\u0308bi ka\u0308inud ja nu\u0308u\u0308d vastutan ko\u0303rgemal tasemel selle eest, milline on meie tehnika tulevikus. Peale selle pakun vajalikku teavet kogu tehnilisele ja eelmu\u0308u\u0308gi osakonnale. Oleme kogu ettevo\u0303tte ajaloo jooksul pakkunud elektrilisi jo\u0303uajameid lo\u0303buso\u0303idualustele. Praegu la\u0308heb peaaegu kogu meie toodang ekspordiks,\u201c selgitab ta."}, {"text_idx": "#000005", "text": "SOLIDWORKSi vo\u0303ttis Oceanvolt kasutusele kohe esimesest pa\u0308evast alates. \u201eMeil oli u\u0308ks projekteerimispartner, kes sama tarkvara kasutas, see oli ilmselt po\u0303hjus, miks just selle programmi valisime. Mul endal on pikaajalised IT-kogemused ja olin seda tarkvara palju kasutanud. SOLIDWORKS on olnud ko\u0303igist projekteerimisprogrammidest arenenuim ja parimal moel intuitiivselt kasutatav. Kasutan endiselt tarkvara igapa\u0308evases to\u0308o\u0308s ja see on mulle va\u0308ga meelepa\u0308rane to\u0308o\u0308vahend. Peale selle on meil Oceanvoltis kasutusel SOLIDWORKS Electrical Schematic, mille abil oleme koostanud jahtidele elektrijooniseid,\u201c ja\u0308tkab Janne."}, {"text_idx": "#000006", "text": "Oceanvolt valmistas esmalt mootoreid vaid jahtidele, kuid samas on huviorbiidis olnud ka kaatrid. Kuna sobivat koosto\u0308o\u0308partnerit kaatrite valmistamiseks ei leitud, asutas Janne Kjellman 2015. aastal ettevo\u0303tte Q Yachts Oy, mis projekteerib ja valmistab elektriajamiga luksuskaatreid. Siiski oli veel vaja veel koosto\u0308o\u0308partnerit kaatrite disaini alalt, et oma algne ettekujutus lo\u0303plikult ellu viia. Partneriks valiti projekteerimis- ja innovatsioonibu\u0308roole Aivan Oy kuuluv Navia Design Oy, mis on spetsialiseerunud jahtide ja kaatrite projekteerimisele. \u201eAivani ja ta\u0308psemalt o\u0308eldes Naviaga algas Oceanvolti koosto\u0308o\u0308 juba teise mootoriversiooni ajal, ehk siis palju enne Q Yachtsi asutamist. Vajasime disainerit, et mootor ka va\u0308limuselt atraktiivsemaks muuta,\u201c ko\u0303neleb Janne."}, {"text_idx": "#000007", "text": "Ja\u0308tkab Aivan Oy disainer ja aktsiona\u0308r Antti Ma\u0308kela\u0308: \u201eAivan on erandlik ettevo\u0303te, sest kuigi meie po\u0303hivaldkonnaks on to\u0308o\u0308stusdisain, aitame kliente meeleldi ka muude projektide puhul. Nendeks on na\u0308iteks tootema\u0308rgi kujundamine ja digiteerimine. Teeme tooted lo\u0303puni valmis ja arendame koosto\u0308o\u0308d paljude pooltega. Aivan on osalenud mitmesuguste lo\u0303pptoodete projekteerimisel, paatide disainimine on olnud algusest peale ettevo\u0303ttele oluline tegevusala. Arutasime Aivanis, kas kliendi jaoks on veenev see, kui u\u0308ks firma kavandab na\u0308iteks identiteete, pakendeid, kodumasinaid ja kaatreid \u2013 jo\u0303udsime ja\u0308reldusele, et ega vist mitte. Seepa\u0308rast asutasime Aivan Oy-le kuuluva ainult paatidele keskenduva Navia Design Oy. Sellisel moel on meil lihtsam esitleda oma tipposkusi jahtide ja kaatrite alal.\u201c"}, {"text_idx": "#000008", "text": "Antti ja\u0308tkab: \u201eQ Yachtsiga ellu viidud kaatriprojekt on teistega vo\u0303rreldes ta\u0308iesti eriline, sest tegemist on elektrilise jo\u0303uajami u\u0308mber loodud tootega. Samalaadseid projekte tehakse tavaliselt pisut teisel moel. Paljud elektrilised kaatrid on loodud ilma sedalaadi tervikliku ka\u0308sitlusviisita. See ta\u0308hendab, et tavalisele sisepo\u0303lemismootoriga kaatrile on pandud peale elektrimootor. Meil oli alguses Oceanvolti tehnoloogia ja selle u\u0308mber ehitasime kogu toote ehk kaatri. Projekt oli meie jaoks va\u0308ga huvipakkuv ja eriline, sest selle juures tuli optimeerida paljusid asju, na\u0308iteks kaatri pikkus, mass, kere kuju ja vees liikumine. Oleme varem loonud jahte ja kiireid kaatreid, kuid see paat paigutub ta\u0308iesti eraldi kategooriasse. Selles projektis saime kasutada palju aega uuringuteks ja katsetamiseks, projektina on see olnud va\u0308ga o\u0303petlik.\u201c"}, {"text_idx": "#000011", "text": "Ka Navia Design peab SOLIDWORKSi va\u0308ga kasulikuks tarkvaraks. \u201eOceanvolti ja Q Yachtsi viis asju luua on va\u0308ga modernne ning see sobib kokku meie ettevo\u0303tete mo\u0303tteviisiga. Meie soov on tagada alati kindel kvaliteet, seepa\u0308rast on meie arvates loomulik, et kvaliteet on vo\u0303rdelises so\u0303ltuvuses projekteerimisele kuluva ajaga. SOLIDWORKS toetab algusest lo\u0303puni seda to\u0308o\u0308viisi, mille abil me asju teeme. Peaaegu ko\u0303igis oma projektides teeme koosto\u0308o\u0308d teiste pooltega ning meie soov on teha projekteerimisto\u0308o\u0308d SOLIDWORKSi abil. Sama soov on ka klientidel,\u201c to\u0303deb Antti."}, {"text_idx": "#000012", "text": "Janne lisab: \u201eSOLIDWORKS on to\u0308o\u0308riist, mille abil saab modelleerida kogu kaatri enne, kui u\u0308htegi detaili veel konkreetselt valmis on tehtud. Me ei tea, millise muu tarkvaraga saaksime sama teha, seepa\u0308rast on SOLIDWORKSi kasutamine meie jaoks va\u0308ga loomulik. Tarkvara on eriti hea toodete puhul, millel on palju keerukaid vorme \u2013 na\u0308iteks kaatrid. Oceanvoltis valmistatakse palju mehaanilisi detaile, olgu siis tegemist gaasihoova vo\u0303i mootori vo\u0303i kasvo\u0303i ka\u0308igukastiga. Peale selle hindame SOLIDWORKSi puhul selle visuaalsust, mis vo\u0303ib olla iseenesest mo\u0303istatav, kuid meile va\u0308ga oluline. Peaaegu kogu kaater on modelleeritud enne, kui meil on kasutada mo\u0303ni fu\u0308u\u0308siliselt valmis detail. Tarkvara kasutamine on va\u0308ga sujuv ja kasutuskogemus intuitiivne. Ja muidugi on palju kasutatud tarkvara hea ku\u0308lg abi ka\u0308ttesaadavus. Kui mo\u0303nda asja ei oska teha, leiab veebist u\u0308sna kindlasti teemaga seotud video.\u201c"}]